Circ și acuzații de populism în Parlament. Ce se ascunde în spatele întrecerii PSD și USR pe demisii.
PSD și USR s-au bătut să anunțe primii demisiile din Parlament. Liberalii acuză USR și PSD de gesturi teatrale. Cine nu are un mandat complet de parlamentar nu ia pensie specială.
Telenovelă și film de comedie în Parlament – în căutare de prețuire populară, unii aleși și-au dat demisia din Parlament ca să nu ia pensia specială. Cu mai puțin de două săptămâni până la alegeri, dă bine să-i zici celui care ștampilează "N-am nevoie de pensie specială“.Legea spune că cine n-are un mandat complet de parlamentar, nu mai primește încă o pensie de la stat. USR și PSD s-au luat la întrecere, cine anunță primul că își dă demisia. PNL i-a acuzat și pe unii, și pe alții că joacă teatru. La Curtea Constituțională e o lege care elimină toate pensiile speciale. Verdictul, amânat de luni bune, va veni după 8 decembrie. Adică la două zile după alegeri.Dan Barna – președintele USR: "Nu vrem pensii speciale şi facem şi faptele juridice necesare, nu doar declarând de la microfon.“Florin Roman – președintele PNL: "Sunt niște demisii teatrale, fără efect juridic.“Alfred Simonis – deputat PSD: "Domnul Ciolacu, eu și alți colegi am anunțat că vom renunța la mandate, cu una sau două zile înainte“.După acest val de demisii, Gabriela Firea a mai cerut una. A lui Ludovic Orban, din Camera Deputaților. Doar că șeful PNL nu e deputat.Gabriela Firea – candidat PSD pentru Senat: "E interesant dacă domnul Orban, președintele PNL și parlamentar, de asemenea… Păi cum, nu e parlamentar? E deputat! Și e candidat în continuare, va face un gest echivalent.Urmăriți Aleph News pe Facebook, Twitter, Youtube și Instagram!